Lankupiai (Klaipėda)
Lankupiai – kaimas Klaipėdos rajono savivaldybėje, 4 km į pietvakarius nuo Vilkyčių, dešiniajame Minijos krante, prie pat Vilhelmo kanalo. Kanalo pradžioje įrengtas Lankupių šliuzas – Lietuvos technikos paminklas. Seniūnaitijos centras. Veikia Priekulės I. Simonaitytės mokyklos skyrius. Kitame Minijos krante įsikūrę Šilutės Lankupiai – link jų veda Lankupių tiltas. Prieškaryje šio kaimo etnografinių pastatų perkelta eksponuoti į Rytprūsius – dabartinį Liaudies statybos muziejų Olštyneke (Lenkijoje).